Dominis sanctis et reverendissimis fratribus et coepiscopis, religiosissimis quoque et venerabilibus abbatibus, in ditione regni domini Karoli serenissimi regis, Wenilo, minimus servorum Christi famulus, sanctæ Senonicæ ecclesiæ archiepiscopus. Optime venerabilis et Deo devota sanctitas vestra novit, quanta sit cura et sollicitudine commissum nobis pastorale regimen tuendum atque tractandum, etc. Idcirco una cum concilio fratrum nostrorum, canonicorum videlicet et monachorum, necnon et fidelium laicorum, visum est nobis propter opportunitatem loci, et monachorum ibidem Deo degentium, præfatam cellam ad locum qui dicitur Valliculas transmutare, et a fundamentis ædificare, quem Hrotlaus quondam nobilissima ob amorem Dei et remedium animæ viri sui Meginerii, sive pro seipsa, suorumque liberorum ac parentum ad prædictam cellulam beati Remigii, ex antiquitate memorati episcopii nostri, per donationis titulum delegavit vel tradidit, ea videlicet ratione, ut divinus ibidem demum ageretur cultus, et illis pro quorum salute traditum fuerat augeretur merces, etc. Quod opus Deo dicatum ut per tempora labentia omnibus sanctissimis patribus et fratribus in Dei nomine consentientibus, firmiorem obtineat rectitudinis statum, et intactum permaneat, manu nostræ parvitatis subter relegenda firmavimus. Et ut rata deinceps manere possint, quæ scripta sunt manibus vestræ sanctitatis roboranda expostulamus. WENILO sanctæ Senonicæ sedis munere divino archiepiscopus, hoc privilegium fieri jussi et subscripsi. HUCBERTUS sanctæ Meldensis ecclesiæ indignus episcopus, hoc privilegium subscripsi. ADALBERTUS Tricassis episcopus subscripsi. HELIAS Carnotensis ecclesiæ indignus episcopus subscripsi. RURICUS Rothomagensis vocatus archiepiscopus subscripsi. JURSMARUS Turonorum archiepiscopus subscripsi. FRECULFUS Lexoviensis ecclesiæ episcopus subscripsi. SAXBODUS Sagiensis episcopus subscripsi. SIMEON Laudunensis episcopus subscripsi. BALTFRIDUS Bajocensis ecclesiæ episcopus subscripsi. RAGINARIUS Ambianensis episcopus subscripsi. ALTHEUS præveniente gratia Dei, Augustodunensis episcopus relegi et subscripsi. ERMENFREDUS abba subscripsi. ABBO abba subscripsi. LUPUS Cathalaunensis episcopus subscripsi.